钦定古今图书集成/历象汇编/岁功典/第109卷 > 西城晚眺 黄克晦
## 钦定古今图书集成/历象汇编/岁功典/第109卷 > 西城晚眺 黄克晦

薄暮登城暑气微，风含睥睨欲沾衣。青山满目惭高
隐，白发盈头爱落晖。水带平芜双鸟下，云连远树一
僧归。深杯未觉黄昏尽，渔火遥生垂钓矶。

===夜坐　　　　　　　　　　　胡宗仁===篝灯常独坐，瀹茗与摊书。残月半窗白，寒星彻夜疏。
不眠增昼短，延漏惜冬馀。此意自终古，中怀未忍虚。